title: हिन्द महासागर
text: सागर में जल की कुल मात्रा 292,131,000 घन किलोमीटर होने का अनुमान है। हिन्द महासागर में स्थित मुख्य द्वीप हैं; मेडागास्कर जो विश्व का चौथा सबसे बड़ा द्वीप है, रीयूनियन द्वीप; कोमोरोस; सेशेल्स, मालदीव, मॉरिशस, श्रीलंका और इंडोनेशिया का द्वीपसमूह जो इस महासागर की पूर्वी सीमा का निर्धारण करते हैं। इसकी आकृति विकृत 'एम'की भांति है।यह तीन और से भू-वेष्टित महासागर है। इसकी सीमाओं पर प्राचीन पठारी भूखण्ड स्थित हैं जो इस बात का संकेत देते हैं कि इस महासागर में गर्त एवं खाइयों का अभाव है। बीसवीं शताब्दी तक हिंद महासागर अज्ञात महासागर के नाम से जाना जाता था, लेकिन 1960 से 1965 के बीच अंतरराष्ट्रीय हिंद महासागरीय अभियान (IIOE) के फलस्वरूप इस महासागर की तली के सम्बन्ध में अनेक विलक्षण तथ्य प्रकाश में आए!